CELEX: 62021TN0743
Language: hu
Date: 2021-11-22 00:00:00
Title: T-743/21. sz. ügy: 2021. november 22-én benyújtott kereset – Ryanair kontra Bizottság

2022.1.24.   
            
            
               HU
            
            
               Az Európai Unió Hivatalos Lapja
            
            
               C 37/50
            
         
      2021. november 22-én benyújtott kereset – Ryanair kontra Bizottság
      (T-743/21. sz. ügy)
      (2022/C 37/65)
      Az eljárás nyelve: angol
      
         Felek
      
      
         Felperes: Ryanair DAC (Swords, Írország) (képviselők: E. Vahida, F-C. Laprévote, V. Blanc, D. Pérez de Lamo, S. Rating és I.-G. Metaxas-Maranghidis ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes 2021. július 16-i állami támogatásról szóló határozatát, SA. 57369 (2020/N) – Portugália – Rescue aid to TAP SGPS (Megmentési támogatás a TAP SGPS részére); (1) és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első, arra alapított jogalap, hogy az alperes tévesen alkalmazta a jogot és nyilvánvalóan tévedett az értékelés során, amikor azt állította, hogy az állami támogatás a megmentési és szerkezetátalakítási iránymutatás tárgyi hatálya alá tartozik anélkül, hogy helyesen meghatározta volna, hogy a felperes nehézségei túl súlyosak-e ahhoz, hogy saját maga oldja meg őket, és hogy azok a felperes saját működésére, vagy pedig a költségeknek a csoportján belüli önkényes elosztására vezethetők-e vissza.
               
            
                  2.
               
               
                  A második arra alapított jogalap, hogy az alperes tévesen alkalmazta az EUMSZ 107. cikk (3) bekezdésének c) pontját. A felperes azt állítja, hogy téves jogalkalmazás és nyilvánvaló mérlegelési hibák miatt hibás a támogatás közös érdekű célhoz való hozzájárulására vonatkozó összeegyeztethetőségi feltétel teljesülésére vonatkozó alperesi vizsgálat, valamint a megmentési célú támogatás megfelelőségére és arányosságára, illetve negatív hatásaira vonatkozó alperesi értékelés.
               
            
                  3.
               
               
                  A harmadik, arra alapított jogalap, hogy a megtámadott határozat sérti a hátrányos megkülönböztetés tilalmának és a szolgáltatásnyújtás szabadságának elvét (amelyet az 1008/2008/EK rendelet (2) alkalmaz a légi közlekedésre), valamint a letelepedés szabadságának elvét.
               
            
                  4.
               
               
                  Az negyedik arra alapított jogalap, hogy az alperes a súlyos nehézségek ellenére nem indított hivatalos vizsgálati eljárást, és megsértette a felperes eljárási jogait.
               
            
                  5.
               
               
                  Az ötödik, arra alapított jogalap, hogy a megtámadott határozat sérti a Bizottság EUMSZ 296. cikk (2) bekezdése szerinti indokolási kötelezettségét.
               
            
         (1)  HL 2021. C 345., 1. o.
      
      
         (2)  A Közösségben a légi járatok működtetésére vonatkozó közös szabályokról szóló, 2008. szeptember 24-i 1008/2008/EK európai parlamenti és tanácsi rendelet (átdolgozás) (EGT-vonatkozású szöveg) (HL 2008. L 293., 3. o.).